ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670016134

ขอให้จัดสรรเจ้าหน้าที่ตัดต้นไม้ บริเวณบ้านเลขที่....ซอยสามเสน 22 ถนนสามเสน แขวงถนนนครไชยศรี เขตดุสิต กรุงเทพมหานคร จุดสังเกต บ้านหลังดังกล่าวเป็นบ้านปูน 2 ชั้น เมื่อเข้าซอยสามเสน 22 มาแล้วนั้นให้เลี้ยวขวา จากนั้นตรงไปเรื่อย ๆ แล้วเลี้ยวซ้าย ตรงมาถึงช่วงประมาณกลางซอย จะพบกับบ้านหลังดังกล่าว โดยบ้านหลังดังกล่าวจะมีต้นไม้ยื่นออกมาจากนอกตัวบ้าน และมีต้นไม้ที่ถูกปลูกอยู่นอกรั้วบ้านอยู่ ตัวบ้านอยู่บริเวณทางด้านขวามือ (ผู้ร้องไม่สามารถระบุระยะทางได้)  เนื่องจากผู้ร้องแจ้งว่า ต้นไม้ดังกล่าวเป็นของเพื่อนบ้านผู้ร้อง (ทราบเพียงชื่อเล่น) บุคคลเพศชาย อายุประมาณ 60 ปี สูงประมาณ 170 เซนติเมตร รูปร่างท้วม ผิวสองสี ตัดผมทรงรองทรง ซึ่งถูกปลูกไว้บริเวณนอกรั้วบ้าน ทำให้ต้นไม้ดังกล่าวเริ่มที่จะรุกล้ำเข้ามาในพื้นที่บริเวณหน้าบ้านของผู้ร้อง ทำให้เมื่อผู้ร้องต้องเลี้ยวรถนั้น เป็นไปได้อย่างยากลำบาก เนื่องจากมีต้นไม้กีดขวางอยู่ อีกทั้งบ้านหลังดังกล่าวยังปลูกต้นเฟื่องฟ้า ซึ่งต้นเฟื่องฟ้าได้ห้อยลงมาจากรั้วบ้าน ทำให้เมื่อผู้ร้องจอดรถแล้วลงจากรถมา มักจะเกิดเหตุการณ์ที่ต้นเฟื่องฟ้าเกี่ยวตาของผู้ร้อง หรือในบางครั้งผู้ร้องต้องหลบต้นเฟื่องฟ้าดังกล่าว ทำให้หัวของผู้ร้องชนกับเสา หรือรั้วบ้านบ้าง ผู้ร้องแจ้งว่า ซอยดังกล่าวเป็นซอยที่เล็กมาก ขนาดประมาณสำหรับรถ 1 คัน สัญจรได้ ซึ่งจากเหตุการณ์ที่เกิดขึ้น ทำให้ผู้ร้องได้รับความเดือดร้อนเป็นอย่างมาก อีกทั้งผู้ร้องไม่ประสงค์ที่จะพูดคุยกับเพื่อนบ้านคนดังกล่าว เนื่องจากไม่อยากมีปัญหา ผู้ร้องประสบปัญหามาเป็นระยะเวลาประมาณเกือบ 1 ปีแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ตัดต้นไม้บริเวณบ้านหลังดังกล่าวต่อไป (เนื่องจากได้ทำการชี้แจงทำความเข้าใจกับผู้ร้องแล้วว่า เรื่องราวที่ผู้ร้องประสงค์ร้องเรียนมีการแจ้งรายละเอียดเกี่ยวกับสถานที่เกิดเหตุ อีกทั้งจำนวนผู้เดือดร้อนมีเพียงบ้านของผู้ร้องหลังเดียว ทำให้ผู้ถูกร้องสามารถคาดเดาได้ว่า ผู้ร้องเป็นผู้มาแจ้ง ผู้ร้องแจ้งว่ายังคงประสงค์ร้องเรียนเช่นเดิม  (รายละเอียดเพิ่มเติมอยู่ในไทม์ไลน์)

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata